CELEX: 62018CN0765
Language: el
Date: 2018-12-06 00:00:00
Title: Υπόθεση C-765/18: Αίτηση προδικαστικής αποφάσεως την οποία υπέβαλε το Landgericht Koblenz (Γερμανία) στις 6 Δεκεμβρίου 2018 — Stadtwerke Neuwied GmbH κατά RI

25.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/17
            
         
      Αίτηση προδικαστικής αποφάσεως την οποία υπέβαλε το Landgericht Koblenz (Γερμανία) στις 6 Δεκεμβρίου 2018 — Stadtwerke Neuwied GmbH κατά RI
      (Υπόθεση C-765/18)
      (2019/C 112/22)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Koblenz
      
         Διάδικοι στην υπόθεση της κύριας δίκης
      
      
         Ενάγουσα και αντεναγομένη: Stadtwerke Neuwied GmbH
      
         Εναγόμενος και αντενάγων: RI
      
         Προδικαστικά ερωτήματα
      
      
                  1)
               
               
                  Έχει το άρθρο 3, παράγραφος 3, σε συνδυασμό με το παράρτημα Α, στοιχεία βʹ και γʹ, της οδηγίας 2003/55/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/ΕΚ (1), την έννοια ότι η μη έγκαιρη και άμεση ενημέρωση του καταναλωτή φυσικού αερίου σχετικά με τις προϋποθέσεις, την αιτία και την έκταση μιας επικείμενης μεταβολής του τιμολογιακού καθεστώτος για την προμήθεια φυσικού αερίου αποκλείει τη μεταβολή αυτή;
               
            
                  2)
               
               
                  Στην περίπτωση καταφατικής απαντήσεως στο ερώτημα αυτό:
                  Έχει το άρθρο 3, παράγραφος 3, σε συνδυασμό με το παράρτημα Α, στοιχεία βʹ και γʹ, της oδηγίας 2003/55/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/ΕΚ, άμεση εφαρμογή από την 1η Ιουλίου 2004 έναντι ενός προμηθευτή ιδιωτικού δικαίου (γερμανική ΕΠΕ), για τον λόγο ότι οι εν λόγω διατάξεις της οδηγίας αυτής είναι απαλλαγμένες αιρέσεων και επομένως εφαρμοστέες χωρίς περαιτέρω πράξη μεταφοράς τους στην εσωτερική έννομη τάξη, απονέμουν δε δικαιώματα στον πολίτη έναντι μιας οντότητας η οποία, παρά την ιδιωτικού δικαίου μορφή της, ελέγχεται από το κράτος υπό την ιδιότητά του ως μοναδικού μετόχου της;
               
            
         (1)  ΕΕ 2003, L 176, σ. 57.